
	ACTA 


	Expedient núm.: 
	Òrgan col·legiat: 

	JGL/2022/21 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	23 de maig de 2022 

	Durada 
	des de les 19.00 fins a les 21.15 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/20 de la Junta de Govern Local de la sessió duta a terme el dia 16 de maig de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 1036/2022. Canvi de nom llicència – comerç de venda al detall de productes càrnics ecològics envasats

	Favorable
	Tipus de votació: unanimitat

	Vista la sol·licitud de canvi de nom de la llicència municipal d'obertura d’un comerç de venda al detall de productes càrnics ecològics envasats i que disposa de llicència municipal d’obertura per acord de la Junta de Govern Local de data 6 de febrer de 2017 (exp. AI 03/2017);
Considerant el que disposa la Llei 20/2009, de 4 de desembre, de prevenció i control ambiental de les activitats, el Decret 112/2010, de 31 d’agost, pel qual s’aprova el Reglament d’espectacles públics i activitats recreatives i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el canvi de nom sol·licitat.


AFERS SOCIALS
	Expedient 979/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2014/00068 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge, un ajut de dos-cents cinquanta euros (250,00 €) i per pagar la llum d’un habitatge, un ajut de vuitanta-nou euros amb vuitanta-nou cèntims (89,89 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe. El total de l'ajut ascendeix a tres-cents trenta-nou euros amb vuitanta-nou cèntims (339,89 €).


	Expedient 980/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00049 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent als mesos de febrer i març de 2022, un ajut de quatre-cents euros (400,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 981/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00183 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar la llum d’un habitatge corresponent al mes de març de 2022, un ajut de dos-cents vint-i-dos euros amb setanta-quatre cèntims (222,74 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 985/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2012/00259;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar dues subvencions de tretze euros amb cinquanta cèntims (13,50 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a vint-i-set euros (27,00 €).


	Expedient 986/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2019/00119;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de catorze euros (14,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 948/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2022/00063;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de quinze euros (15,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 987/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00195;
A proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de vint euros (20,00 €), una subvenció de catorze euros (14,00 €) i una subvenció de disset euros (17,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe. El total de l'ajut ascendeix a cinquanta-un euros (51,00 €).


CEMENTIRI
	Expedient 1023/2022. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’un nínxol de la part nova D del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €.


CONTRACTACIÓ
	Expedient 1986/2021. Tribunal Català de Contractes del sector públic – recurs especial en matèria de contractació administrativa - Riemar Projectes i Instal·lacions SL

	Desfavorable
	Tipus de votació: unanimitat

	El 17 de maig de 2022 el Tribunal Català de Contractes del Sector Públic comunica a l'Ajuntament de Solsona que s'ha iniciat l'expedient: N-2022-0189 per la resolució del recurs especial en matèria de contractació interposat per l'empresa Riemar Projectes i Instal·lacions, SL, contra l'acord de la Junta de Govern Local del dia 28 de març de 2022, pel qual s'adjudica el contracte de manteniment funcional i preventiu de l'enllumenat públic (exp. núm. 1986/2021).
En la comunicació s'indica que caldrà aportar l'expedient de contractació, juntament amb un índex que ha de contenir el número d'ordre, la denominació i les pàgines de cada document adjunt. Igualment, caldrà presentar un informe amb l'enumeració succinta dels fets, les disposicions aplicables, la motivació de la decisió adoptada i altres al·legacions realitzades per l'òrgan de contractació.
Fets
1. L'expedient núm. 1986/2021, s'inicia per l'Ajuntament de Solsona per tal de contractar el servei de manteniment funcional i preventiu de l'enllumenat públic. L'objecte del contracte es la prestació del servei que té com a principal finalitat el manteniment i la conservació de la xarxa d'enllumenat públic exterior del municipi de Solsona, que preveu la millora, l’eficiència i l’estalvi energètic, assegurant el correcte funcionament de l’enllumenat públic del municipi, mantenint el nivell de servei pel qual van ser projectades les instal·lacions, prevenint possibles avaries i realitzant, quan procedeixi, reparacions, reposicions, reemplaçaments, subministraments, millores i modificacions.
El 2 de novembre de 2021, la regidora delegada d'Obres, Urbanisme i Serveis municipals emet dos informes: un justificatiu de la necessitat d'aquesta contractació i l'altre d'insuficiència de mitjans.
El mateix 2 de novembre de 2021, s'emet informe des de Secretaria i informe de fiscalització per part de l’àrea d’Intervenció, i es presenten els plecs de clàusules administratives particulars i de prescripcions tècniques que han de regir el contracte.
2. Per acord de la Junta de Govern Local de 2 de novembre de 2021, òrgan de contractació per a l'adjudicació del contracte, s'aprova l'inici de l'expedient de contractació, mitjançant procediment obert pel servei "Manteniment funcional i preventiu de l'enllumenat públic", convocant la seva licitació, la despesa corresponent a l’exercici 2021, aplicació pressupostària 1650.21302 (conservació i reparació enllumenat públic), i els plecs de clàusules administratives particulars i de prescripcions tècniques que regiran el contracte.
3. El 12 de novembre de 2021, es publica al Perfil del Contractant, allotjat a la Plataforma Electrònica de Contractació Pública de Catalunya, l'anunci de licitació juntament amb tota la documentació necessària perquè en el termini de 15 dies naturals, els licitadors que ho desitgin, presentin les seves proposicions.
4. El 30 de novembre de 2021, es reuneix la mesa de contractació i es du a terme l'obertura dels sobres digitals A i B, presentats mitjançant l'eina de gestió de la Plataforma de Serveis de Contractació Pública de la Generalitat de Catalunya.
L'eina Sobre Digital emet certificat relacionant els licitadors que han presentat oferta en temps i forma: Lluís Sabata, SL, Indesol del Solsonès, SL (Indesol), Instal·lacions Malé, SL (Malé) i Riemar Projectes i Instal·lacions, SL.
La mesa de contractació redacta l'acta on s'indica que caldrà sol·licitar esmena a un licitador perquè a presentat DEUC sense signatura electrònica i demana a l'enginyer de l'Ajuntament de Solsona que emeti informe de judici de valor en relació al contingut del Sobre B (programa de treball).
L'1 de desembre de 2021, el licitador requerit aporta el DEUC degudament signat.
L'enginyer emet informe amb valoració, i la mesa es torna a reunir en acte públic amb l'exposició de la valoració i l'obertura del sobres C (valoració automàtica).
Després de la valoració automàtica del contingut del sobre C, el 14 de desembre de 2021, la mesa de contractació emet acta on es proposa l'adjudicació al licitador Riemar Projectes i Instal·lacions, SL, que ha obtingut millor puntuació global, i es proposa a l'òrgan de contractació la seva adjudicació.
5. El 20 de desembre de 2021, la Junta de Govern Local acorda l'adjudicació provisional a Riemar Projectes i Instal·lacions, SL, i se'l requereix per què, d’acord amb l'article150.2 de la Llei 9/2017, de 8 de novembre, de contractes del sector públic (LCSP), dins del termini de 10 dies hàbils, a comptar des del següent a aquell en què hagués rebut el requeriment, presenti la garantia definitiva i la documentació que es detalla.
Es notifica l'acord a tots els licitadors el 21 de desembre de 2021, i segons les justificacions de recepció que emet el gestor d'expedients de l'Ajuntament de Solsona (Gestiona), tots ho reben el mateix dia.
Riemar Projectes i Instal·lacions, SL, aporta la documentació i la garantia sol·licitada el 2 de gener de 2022.
6. Examinada la documentació aportada, l'Ajuntament de Solsona acorda, per Junta de Govern Local de 10 de gener de 2022, concedir un termini de 5 dies hàbils, a comptar a partir de l'endemà que es rebi la notificació, per tal què l'empresa Riemar Projectes i Instal·lacions, SL, presenti la vinculació de l'empresa amb el local al municipi de Solsona mitjançant la presentació de l'escriptura de compravenda que acrediti la titularitat del local, o un contracte d'arrendament del local a favor de l'empresa.
La concessió del termini s'acorda atenent a l'article 68 de la Llei 39/2015, d'1 d'octubre, del procediment administratiu comú de les administracions públiques (LPAC) i entenen que les festes de Nadal poden afectar al procediment ordinari de funcionament de les empreses.
La notificació de l'acord s'envia el 13 de gener de 2022, el gestor d'expedients de l'Ajuntament de Solsona emet rebut de la minuta del registre de sortida el mateix dia. No obstant, consta a l'Ajuntament de Solsona justificant de rebuig de la notificació en seu electrònica el dia 25 de gener de 2022 i, d'acceptació de recepció a la plataforma e-Notum el 24 de gener de 2022.
L'article 31.2 de la LPAC estableix que:
"El registre electrònic de cada Administració o organisme es regeix als efectes de còmput dels terminis per la data i hora oficial de la seu electrònica d'accés, que ha de disposar de les mesures de seguretat necessàries per garantir-ne la integritat i ha de figurar de manera accessible i visible".
D'aquesta manera la seu electrònica de l'Ajuntament de Solsona està allotjada a la plataforma esPublico Gestiona i, per tant, als efectes de còmput s'atendrà a les evidències de les seves justificacions de recepció o rebuig.
D'altra banda l'article 43.2 de la LCAP especifica:
"Quan la notificació per mitjans electrònics sigui de caràcter obligatori, o hagi estat escollida expressament per l'interessat, s'entén rebutjada quan hagin transcorregut deu dies naturals des de la posada a disposició de la notificació sense que s'accedeixi al seu contingut".
En aquest cas la posada a disposició consta del 13 de gener de 2022 i, l'acceptació de la recepció via e-Notum (que no és la seu electrònica d'accés de l'Ajuntament de Solsona), és de data 25 de gener de 2022, entre ambdós dies transcorre un termini de més de 10 dies naturals, per tant, es pot considerar la notificació com a no acceptada, pel que l'Ajuntament de Solsona hagués pogut entendre que el licitador no ha atès la seva sol·licitud d'esmena i com assenyala l'article 150.2 de la LCSP:
"Si no s'executa adequadament el requeriment en el termini assenyalat, s'entén que el licitador ha retirat la seva oferta (...)".
El 31 de gener de 2022, l'empresa Riemar Projectes i Instal·lacions, SL, presenta certificat d'un Agent de la Propietat Immobiliària de Solsona, on diu que Riemar Projectes i Instal·lacions, SL, arrenda un local magatzem a la localitat de Solsona.
L'1 de febrer de 2022, Riemar Projectes i Instal·lacions, SL, presenta declaració que el local de què disposa a l'Ajuntament de Solsona és un local amb atenció al ciutadà, amb obertura al públic, etc. i que disposarà d'un telèfon d'averies per la comunicació d'incidències per atenció 24 h/365 dies, correu electrònic per atendre les averies, reclamacions, notificacions i que serà el següent (...)
El Plec de prescripcions tècniques del contracte estableix el següent:
"Article 23. - Atenció al ciutadà. El contractista ha de disposa en el municipi de Solsona d’una oficina d’atenció al ciutadà,amb obertura al públic un mínim de 8 hores diàries en horari comercial, i un centre d’atenció permanent per mitja de telèfon i correu electrònic, per a notificacions, queixes i reclamacions dels ciutadans en general respecte enllumenant públic. El contractista facilitarà l’adreça, un telèfon i e-mail, per a l’atenció ciutadana als efectes de recepció de totes les reclamacions".
7. El compliment d'aquest precepte és important per part de l'òrgan de contractació, i per això i tot que Riemar Projectes i Instal·lacions, SL, ha presentat la documentació fora del termini establert tal com assenyalen els articles 43.2 LCAP i 150.2 LCSP, i que no s'atén estrictament al requeriment d'esmena presentada per l'Ajuntament de Solsona, en mostra de la seva bona voluntat, acorda per Junta de Govern Local de 7 de febrer de 2022 el següent:
"Primer. Concedir un termini de tres dies hàbils a comptar a partir de l’endemà de la recepció de la notificació per la seu electrònica de l’Ajuntament de Solsona, per tal que Riemar Projectes i Instal·lacions, SL, aporti un document de compromís que detalli quin serà exactament “l’horari presencial de 8 h, en horari comercial de l’oficina d’atenció al ciutadà”, de què a de disposar per tal de ser adjudicatari del contracte de servei "Manteniment funcional i preventiu de l’enllumenat públic".
Segon. En el cas que en el termini concedit no quedi justificat d’una manera clara l’estipulat en l’acord primer, l’Ajuntament iniciarà els tràmits per declarar com a retirada l’oferta de Riemar Projectes i Instal·lacions, SL, i requerirà la documentació al segon licitador presentada amb més puntuació".
La notificació es posa a disposició de Riemar Projectes i Instal·lacions, SL, el 10 de febrer de 2022 i, novament, accedeix al seu contingut el dia 22 de febrer de 2022, una vegada transcorreguts més de 10 dies naturals com estableix la Llei.
En la seva resposta Riemar Projectes i Instal·lacions, SL, manifesta: "L'horari comercial, serà mínim de 8 hores, aquest es preveu que sigui de 8.00 a 13.00 hores i de 15.00 a 18.00 hores, encara que si aquest es canviar sempre serà amb un mínim de 8 hores".
En aquest període s'accedeix a la pàgina web del Registre Electrònic d'Empreses Licitadores, i en l'apartat "Empreses en prohibició de contractar" s'adverteix del següent:
"AVÍS: En aquest llistat consten les prohibicions de contractar declarades en l'àmbit de Catalunya que els òrgans de contractació han notificat al RELI per a la seva inscripció. En tot cas, per tal de confirmar l'absència de prohibició de contractar d'una empresa en l'àmbit del territori català, cal també consultar el ROLECE per comprovar que no hi consti inscrita cap prohibició declarada en l'àmbit estatal per al conjunt de tot el sector públic."
Per tot l'exposat, la Junta de Govern Local, que actua com a òrgan de contractació, acorda el 28 de febrer de 2022 el següent:
"Primer. No acceptar la proposta presentada per Riemar Projectes i Instal·lacions, SL, amb CIF núm. B17798521, en el procediment obert "Manteniment funcional i preventiu de l'enllumenat públic", atesa la prohibició de contractar que figura en la relació a aquest efecte que consta en la pàgina web del Registre Electrònic d'Empreses Licitadores, i la manca de concreció i la dilació en el temps dels aclariments sol·licitats en relació a l'obertura al públic i l'atenció al ciutadà.
Segon. Retornar la fiança definitiva presentada.
Tercer. Acceptar la proposta efectuada per la mesa de contractació de data 14 de desembre de 2021 per a l’adjudicació del contracte de servei "Manteniment funcional i preventiu de l'enllumenat públic", al segon candidat d'acord amb l'ordre de classificació de les ofertes.
Quart. Acceptar la proposta efectuada per la mesa de contractació de data 14 de desembre què és Instal·lacions Malé, SL amb CIF núm. B25025297, d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix".
La notificació s'envia el 8 de març de 2022, i el licitador Instal·lacions Malé, SL, presenta en temps i forma la garantia i la documentació requerida.
8. Per acord de la Junta de 28 de març de 2022 s'aprova l'adjudicació del contracte al licitador Instal·lacions Malé, SL.
S'envia la notificació el 5 d'abril de 2022, amb peu de recurs erroni, que es subsana per una nova notificació amb el peu de recurs advertint que es pot interposar recurs especial en matèria de contractació davant del Tribunal de Contractes del Sector Públic el 22 d'abril de 2022. El rebut de posada a disposició de les notificacions per part del gestor d'expedients de l'Ajuntament de Solsona és de 22 d'abril de 2022.
9. Riemar Projectes i Instal·lacions, SL, interposa el primer recurs de reposició el 19 d'abril de 2022.
Per tal de donar resposta a la demanda del recurs de reposició, l'Ajuntament de Solsona consulta a la Junta Consultiva de Contractació Administrativa sobre l'abast de la prohibició de contractar en relació a l'avís que hi consta al seu peu de pàgina.
La Junta Consultiva dona resposta a la sol·licitud de l'Ajuntament de Solsona, indicant que l'article 71.2.d) de la LCSP estableix explícitament que l'àmbit de prohibició no és tot Catalunya, sinó només a l'àmbit que consta a la columna "àmbit" per a cada licitador.
10. Riemar Projectes i Instal·lacions, SL, presenta recurs especial en matèria de contractació el 16 de maig de 2022, aquest mateix dia ho comunica a l'Ajuntament de Solsona, i a data 17 de maig de 2022, és el Tribunal que comunica la interposició d'aquest recurs a l'Ajuntament de Solsona.
Disposicions aplicables
1. En tot allò relacionat amb els aspectes de contractació administrativa, la Llei 9/2017, de 8 de novembre, i en tot allò que no contradigui la Llei abans esmentada també serà d'aplicació el RDL 1098/2001, de 5 de juliol, pel qual s'aprova el Reglament general de la Llei de contractes de les administracions públiques.
2. En tot el relacionat amb el procediment administratiu, la Llei 39/2015, d'1 d'octubre del procediment administratiu comú de les administracions públiques.
3. Així mateix, també s'haurà de tenir en compte la Llei 7/1985, de 2 d'abril, reguladora de les bases de règim local, el Decret legislatiu 2/2003, de 28 d'abril, per la qual s'aprova el text refós de la Llei municipal i de règim local de Catalunya i, a efectes de competències dels òrgans administratius.
Motivació de la decisió adoptada
1. Pel que fa a l'abast de la prohibició de contractar, després de l'informe de la Junta Consultiva de Contractació Administrativa, aquest Ajuntament admet que la prohibició de contractar només afecta a l'àmbit de la societat mercantil pública SUMAR, Serveis Públics d'Acció Social de Catalunya, SL, de la Diputació de Girona, no a tot Catalunya com va donar a confusió l'avís del peu de pàgina.
2. Pel que fa a la dilació i manca de concreció en els requeriments de l'Ajuntament de Solsona, pel que fa a la presentació de la documentació, tal com indica l'article 150.2 de la LCSP, pel que fa:
· al fons de l'assumpte: no atendre les sol·licituds de "disposar efectivament dels mitjans que s'hagi compromès a dedicar o adscriure a l'execució del contracte", en concret a l'efectiva disposició d'un local a Solsona, amb un horari d'obertura al públic, tal i com es descriu al Plec de prescripcions tècniques del contracte.
· i pel que fa a la forma: la no acceptació de les notificacions en el temps requerit tal com s'estableix a l'article 43.2 de la Llei 39/2015, d'1 d'octubre, en relació a l'article 150.2 LCAP que estableix que si no s'executa adequadament el requeriment en el termini assenyalat, s'entén que el licitador ha retirat la seva oferta.
Per tot l'exposat, 
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Presentar l'informe que consta a la part expositiva i, reiterar la no acceptació de la proposta presentada per Riemar Projectes i Instal·lacions, SL, amb CIF núm. B17798521, en el procediment obert "Manteniment funcional i preventiu de l'enllumenat públic", per la manca de concreció i la dilació en el temps dels aclariments sol·licitats en relació a l'obertura al públic i l'atenció al ciutadà.
Segon. Advertir expressament que aquest contracte no està finançat amb càrrec als fons procedents del Mecanisme de Recuperació i Resiliència o del fons REACT-EU (Fons Next Generation EU).
Tercer. Fer constar que en el transcurs del període per a la presentació de proposicions en el Perfil del Contractant, no es va presentar cap pregunta ni es va donar cap resposta sobre la interpretació i aplicació del Plec de clàusules administratives i del Plec de prescripcions tècniques.
Quart. Comunicar que els interessats en el procediment són les empreses que van participar en la licitació:
Lluís Sabata, SL: lluissabatasl@gmail.com
Indesol del Solsonès, SL: indesol@indesol.cat
Instal·lacions Malé, SL: instalmalesl@gmail.com
Riemar Projectes i Instal·lacions, SL: riemar1@gmail.com
Ajuntament de Solsona: ajuntament@ajsolsona.cat i secretaria@ajsolsona.cat.


	Expedient 537/2022. Contracte de servei obert simplificat abreujat – creació d'una plataforma digital de marketplace per a professionals de l'agroalimentació, comerç local i restauració 

	Favorable
	Tipus de votació: unanimitat

	Per Junta de Govern Local de 25 d'abril de 2022 es va aprovar l'expedient de contractació, mitjançant procediment obert simplificat abreujat pel servei "creació d’una plataforma digital de marketplace per a professionals de l'agroalimentació, comerç local i restauració", convocant la seva licitació.
El pressupost base de licitació ascendeix a 22.000,00 €, més el 21% d’IVA, el que representa un import total de 26.620,00 € (IVA vigent inclòs), amb una durada de 4 setmanes per a la seva execució, i dos anys per al seu manteniment, a comptar partir del què s’estipuli en el contracte.
La despesa de la contractació està consignada a la partida 4300.62900 (Impuls al pla de millora del comerç i del mercat no sedentari de Solsona) del pressupost per a l'any 2022.
Aquest contracte està finançat per la línia d’ajudes per al recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (Fons NextGenerationEU), i dins del projecte global “Impuls al pla de millora del comerç i del mercat no sedentari a Solsona”.
El 3 de maig de 2022 es publica l’anunci de licitació al perfil del contractant, i d’acord amb el certificat de l’eina Sobre Digital, les proposicions presentades són les següents: Proyecto Polaris Comunicacion, SL, Mylala Events, SL, Fidelización Moneder, SLU i Integraded Digital Products, SL.
El 19 de maig de 2022 s'obren els sobres digitals "únics" que contenen la documentació administrativa i la valorable automàticament.
D'acord amb el certificat de l'eina Sobre Digital, els licitadors que han presentat proposicions són els següents: Proyecto Polaris Comunication, SL, Mylala Events, SL, Fidelización Moneder, SLU i Integrated Digital Products, SL.
Amb l'obertura de sobres des de l'Eina de Gestió de la Plataforma de Serveis de Contractació Pública de la Generalitat de Catalunya, s'observa que la proposició presentada per Proyecto Polaris Comunication, SL està en estat de "tancada", indicant l'eina que l'empresa no ha aplicat la paraula clau. Per tant, queda exclosa automàticament en no poder accedir al seu contingut.
Seguidament, s'obren les proposicions d'altres empreses licitadores susceptibles de valoració automàtica amb els resultats següents:
- Documentació administrativa
Les tres empreses presenten els corresponents DEUC degudament signats.
- Valoració econòmica
El licitador que realitzi la millor oferta obtindrà una puntuació màxima de 35 punts, les ofertes restants  puntuaran de forma proporcional respecte a la millor oferta, s'aplicarà la fórmula relacionada a la clàusula setzena del Plec de clàusules administratives particulars:
Licitadors
Oferta econòmica de l’Import del contracte (IVA exclòs)
Total puntuació
Mylala Events, SL
21.500,00 €
0,00 punts
Fidelización Moneder, SLU
8.947,00 €
35,00 punts
Integrated Digital Products, SL
18.700,00 €
7,81 punts
La mateixa clàusula setzena estableix que, per tal de determinar les ofertes desproporciones o temeràries, s'aplicarà l'establert a l'article 85 del Reial decret 1098/2001, de 12 d'octubre, pel que s'aprova el reglament general de la Llei de contractes de les administracions públiques. Així, s'aprecia que l'empresa Fidelizació Moneder, SLU ha presentat una oferta incursa en presumpció d'anormalitat.
- Valoració tècnica
a) Reducció en termini d’entrega, 5 punts per setmana d’avançament d’entrega amb un màxim de 25 punts. 
Licitadors
Reducció del termini d’entrega
Total puntuació
Mylala Events, SL
2 setmanes
10,00 punts
Fidelización Moneder, SLU
5 setmanes
25,00 punts
Integrated Digital Products, SL
5 setmanes
25,00 punts
b) Anys oferts de manteniment de la plataforma amb un màxim de 40 punts, 20 per any amb un màxim de 2 anys extraordinaris. 
Licitadors
Anys oferts de manteniment
Total puntuació
Mylala Events, SL
0 anys
0,00 punts
Fidelización Moneder, SLU
2 anys
40,00 punts
Integrated Digital Products, SL
0 anys
0,00 punts
L'article 149.4 de la Llei de contractes del sector públic preveu que quan la mesa de contractació o, si no n'hi ha, l'òrgan de contractació, hagi identificat una o diverses ofertes en presumpció d'anormalitat, ha de requerir al licitador que l'hagi presentada i donar-li un termini suficient per a què justifiqui i desglossi raonadament i detalladament el baix nivell dels preus, o de costos, o qualsevol paràmetre sobre la base del qual s'hagi definit l'anormalitat de l'oferta, mitjançant la presentació d'aquella informació i els documents que siguin pertinents a aquests efectes.
L'article 159.4.4t, 2n paràgraf regula que, en cas que l'oferta del licitador que hagi obtingut la millor puntuació es presumeixi que és anormalment baixa perquè es donen els supòsits que preveu l'article 149, la mesa ha de seguir el procediment que preveu l'article esmentat, si bé el termini màxim per a què el licitador justifiqui la seva oferta no pot superar els 5 dies hàbils des de l'enviament de la comunicació corresponent.
Examinada la documentació que l'acompanya i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Requerir el licitador Fidelización Moneder, SLU, per a què, en el termini de 5 dies hàbils a comptar des de l'endemà de l'enviament de la notificació d'aquest acord, presenti la justificació i desglossi raonadament i detalladament el baix nivell de preus, o de costos, o qualsevol paràmetre d'acord amb l'article 149.4 de la LCSP, en relació a l'oferta econòmica proposada per a la contractació del servei de creació d’una plataforma digital de marketplace per a professionals de l'agroalimentació, comerç local i restauració.
Segon. Notificar aquest acord a tots els licitadors presentats.


	Expedient 503/2022. Contracte menor de servei – desenvolupament d’un directori comercial web

	Favorable
	Tipus de votació: unanimitat

	El 13 d'abril de 2022 el regidor delegat de Desenvolupament local, Ramon Montaner i Viladrich, ha emès informe justificatiu de la necessitat de contractar el servei per al desenvolupament d'un directori comercial per al comerç de Solsona.
Aquest servei està subvencionat per la línia d’ajudes per al recolzament de mercats, zones urbanes comercials, comerç no sedentari i canals curts de comercialització en el marc del Pla de Recuperació, Transformació i Resiliència (Next Generation EU), i dins del projecte global "Impuls al pla de millora del comerç i del mercat no sedentari a Solsona".
La motivació que justifica la necessitat de contracte és el desenvolupament del teixit econòmic de Solsona i la dinamització i promoció del seu comerç local; per tant, la contractació es considera convenient per l'interès públic que representa. L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és CPV 72413000-8, de servei de disseny de llocs web.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per ala seva realització. Les empreses que han presentat pressupost en temps i forma són:
· Caberset SL, amb un pressupost de 12.000,00 €, sense IVA
· IPSIC SL, amb un pressupost de 12.066,00 €, sense IVA
· Perception Technologies SL, amb un pressupost de 5.550,00 €, sense IVA.
El 19 de maig de 2022 el tècnic de l’àrea ha informat que, una vegada vistes les ofertes, es considera que l’oferta tècnicament més avantatjosa és la presentada per Perception Technologies SL, en proposar una solució que ja està en funcionament i que només cal personalitzar, cosa que assegura que l’eina ja té un rodatge i permet escurçar molt el termini d’entrega, per un import de 5.500,00 € (sense IVA). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor de serveis per al desenvolupament d’un directori comercial web al contractista Perception Technologies SL, amb CIF núm. B62370473, per un import de 5.500,00 € (sense IVA), més el 21% d'IVA, el que fa un import total de 6.655,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4300.62900 amb càrrec a l'exercici 2022.
Tercer. Designar com a responsable de l’execució el tècnic de Comerç i Nucli antic de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 1022/2022. Contracte menor de servei – millora del software VIRED del Servei d'Aigües Municipal

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d'Obres, Urbanisme i Serveis municipals, en el qual es motiva la necessitat i idoneïtat d'efectuar un contracte menor de serveis per adjudicar l'actuació "Millora del software VIRED del Servei d'Aigües Municipal".
La contractació té com núm. de referència CPV 48000000-8.
La motivació i necessitat d'aquesta contractació ve donada per la conveniència de la millora del software existent al Serveis d'Aigües de l'Ajuntament, incorporant un sistema intel·ligent de gestió de xarxes, que permeti, entre d'altres, la publicació a la pàgina web de l'Ajuntament i la visualització al servei d’atenció de clients, així com la implementació amb el sistema de comunicació i amb els clients del servei via SMS (paquet a contractar al proveïdor de telefonia mòbil).
L'Ajuntament no disposa de personal ni mitjans suficients i adequats per a la realització d'aquest servei.
Únicament s'ha sol·licitat pressupost a una empresa, SOCADE Engineering Solutions, SL; aquesta empresa és la propietària del software VIRED, que es pretén millorar i se'n té l’ús de forma il·limitada i sense costos associats del seu manteniment. L'empresa té la propietat intel·lectual i el coneixements tècnics per a la seva millora amb les necessitat concretes. El desenvolupament és una ampliació/modificació del software existent i, per evitar incompatibilitats posteriors, la opció més avantatjosa és encarregar la contracció a l’empresa SOCADE Engineering Solutions, SL i el software seguirà sense costos associats de manteniment i d’us il·limitat.
SOCADE Engineering Solutions, SL, ha presentat pressupost a l'Ajuntament (ref.1379/2022), per un import de 8.761,25 € (sense IVA), amb un termini d'execució de 3 mesos.
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor de serveis "Millora del software VIRED del Servei d'Aigües Municipal" al contractista SOCADE Engineering Solutions, SL, amb CIF núm. B61930673, per un import de 8.761,25 € (sense IVA), més el 21% d'IVA, el que fa un import total de 10.601,11 € (IVA inclòs).
El termini d'execució serà de 3 mesos a partir de l'endemà que es rebi la notificació d'adjudicació.
Segon. Autoritzar i disposar aquesta despesa, amb càrrec a l'aplicació pressupostària 1610-64100 - Software servei d'aigües, per a l’exercici 2022.
Tercer. Designar com a responsable de l'execució del contracte l'enginyer de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


CONVENIS
	Expedient 882/2022. Conveni de col·laboració amb l’Associació en Defensa dels Animals de Solsona (ADAS) per a la gestió de les despeses generades per les activitats que duu a terme l’ADAS

	Favorable
	Tipus de votació: unanimitat

	Es dona compte del conveni de col·laboració amb l'Associació en Defensa dels Animals de Solsona (ADAS) per a la gestió de les despeses generades per les activitats que duu a terme l’ADAS, i que es transcriu tot seguit:
«Conveni de col·laboració entre l'Ajuntament de Solsona i l'Associació en Defensa dels Animals de Solsona
Solsona, ___ de/d’______________ de 2022
Reunits
D’una banda, Judit Gisbert i Ester, alcaldessa de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, M. Isabel Cespedosa i Ruiz, presidenta de l’Associació en Defensa dels Animals de Solsona, actuant en el seu nom i representació, amb seu social a la carretera de Manresa, 67, baixos, de Solsona i amb CIF núm. G25742115.
Exposen
1. Que l’Associació en Defensa dels Animals de Solsona, (en endavant, ADAS) és una entitat sense ànim de lucre que té com a objectius la sensibilització de la població envers els animals, el rescat d’animals abandonats, amb símptomes de maltractament o sense les mínimes condicions per viure com cal, la promoció de les adopcions de gossos i gats, la cerca de cases d'acollida temporals i la cura i atenció dels animals.
2. Que, d’acord amb l’art. 16.1 del Decret legislatiu 2/2008, de 15 d’abril, pel qual s’aprova el Text refós de la Llei de protecció dels animals, correspon als ajuntaments recollir i controlar els animals abandonats, perduts o ensalvatgits i controlar els animals salvatges urbans.
3. Que, d’acord amb l’art. 16.3 del mateix Decret, els ajuntaments han de disposar de centres de recollida d’animals abandonats o perduts, adequats i amb prou capacitat per al municipi.
4. L’Ajuntament és propietari dels gossos abandonats que no tinguin un nou adoptant.
5. Que, en compliment del precepte esmentat, l’Ajuntament de Solsona (en endavant, l’Ajuntament) ha construït un centre de recollida de gossos a la finca de propietat municipal de la Rebollosa, a la partida de Sant Bernat.
6. Que, per tal de definir les competències de cada ens en la gestió del centre de recollida de gossos, l’Ajuntament ha redactat un protocol per a la gestió municipal de gossos.
7. Que, a banda dels gossos, i atesa la problemàtica creixent que suposen les colònies de gats, l’Ajuntament ha començat a implantar colònies controlades de gats de carrer com una forma de buscar un equilibri de relació entre les persones i els animals.
8. Les colònies de gats controlades, a banda de solucionar els possibles problemes de salubritat pública associats a la superpoblació, permeten gaudir dels beneficis, a nivell de socialització i convivència, d’una adequada integració d’aquests animals a la realitat urbana.
9. Que el voluntariat és la peça fonamental per tirar endavant una colònia i que els membres de l’ADAS estan disposats a col·laborar-hi i a tenir cura de les colònies.
10. Que, per tal de donar compliment a tot allò que es preveu al protocol esmentat al punt anterior, l’Associació i l’Ajuntament signen aquest conveni de col·laboració, que es regirà pels següents
Acords
1. Per poder fer front a les despeses generades per les activitats que durà a terme ADAS i que es relacionen en l’annex d’aquest conveni, l’Ajuntament subvencionarà l’ADAS amb una aportació anual, d’acord amb les quantitats que es relacionen a continuació:
· per a les despeses corresponents a l’exercici 2022, una aportació de 4.000,00 €
· per a les despeses corresponents a l’exercici 2023, una aportació de 6.000,00 €
· per a les despeses corresponents a l’exercici 2024, una aportació de 6.000,00 €.
2. D’acord amb la Llei 38/2003, de 17 de novembre, general de subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
· memòria justificativa de l’actuació
· cost total de l’actuació (còpia de les factures i altres documents de valor probatori equivalent
· finançament de l’actuació (recursos propis i altres ajuts)
· full de dades bancàries.
3. El conveni que avui se signa es regirà pels principis de lleialtat i fidelitat entre les parts.
4. L’incompliment de qualsevol de les clàusules del conveni per qualsevol de les parts facultarà l’altra part per la rescissió automàtica del mateix.
5. El conveni que avui se signa tindrà una validesa fins al dia 31 de desembre de 2024. Transcorregut aquest termini, podrà prorrogar-se per acord exprés de les dues parts.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.
Annex
Pel que fa a la gestió dels gossos:
1. L’Ajuntament gestionarà, de manera directa o indirecta, el centre de recollida de gossos. La gestió inclou l’alimentació diària dels animals; la medicació mínima que cal aplicar a l’entrada dels animals (desparasitació) per evitar possibles contagis a persones o animals i insalubritat del recinte municipal; el manteniment i neteja de les instal·lacions, i les despeses del material de neteja i les eines i materials necessaris.
2. L’Ajuntament col·locarà a l’exterior del centre de recollida un rètol amb els horaris i els telèfons de contacte dels agents implicats en la seva gestió.
3. L’Ajuntament s’encarregarà de la recollida dels gossos i el trasllat fins a les dependències del centre de recollida. Igualment, s’encarregarà de l’entrada de la totalitat de gossos al recinte. Pel que fa a la sortida, l’Ajuntament gestionarà la d’aquells gossos que siguin recuperats pels seus propietaris (la sortida dels gossos en adopció serà efectuada per l’ADAS).
4. L’Ajuntament es farà càrrec de portar l’animal recollit al veterinari per posar-li el microxip, avaluar-ne l’estat de salut (a exempció dels animals no socialitzats i recollits amb gàbia trampa que, pels seus problemes psicològics de socialització, facin impossible aquest tràmit), i donar assistència veterinària en els casos d’animals ferits o malalts.
5. Pel que fa als medicaments, una vegada pautats pel veterinari corresponent, seran administrats als gossos per part de l’ADAS. De la mateixa manera, l’ADAS gestionarà també el calendari de vacunacions i/o esterilitzacions dels gossos i, si escau, la coordinació amb possibles llars d’acollida mentre els gossos es recuperen.
6. L’ADAS gestionarà la borsa de gent interessada en l’adopció, en l’apadrinament o en l’acollida temporal de gossos abandonats, així com la borsa de gent interessada en fer-se voluntària i treure els animals a passejar.
7. D’acord amb el punt anterior, l’ADAS gestionarà els tràmits d’adopció i acollida dels gossos que hi hagi al centre. Els criteris que regiran les adopcions es consensuaran prèviament amb l’Ajuntament i es vehicularan a través d’un qüestionari i una entrevista a les persones interessades. La totalitat de la documentació relativa a les adopcions serà, com a mínim, en català.
8. Amb caràcter semestral, l’ADAS farà arribar a l’Ajuntament un informe en el qual es donarà compte de les adopcions concedides i de les denegades, i s’hi detallaran, en aquest cas, el/s motiu/s de la denegació.
9. L’Ajuntament entregarà a l’ADAS els diners que hagi cobrat de les adopcions. El preu de les adopcions serà fixat a l’ordenança municipal corresponent. En el cas que la gestió dels cobraments en concepte d’adopcions la dugui a terme l’ADAS, amb caràcter trimestral se’n rendirà comptes a l’Ajuntament.
10. L’Ajuntament col·laborarà, amb els mitjans propis, en les campanyes que l’ADAS dugui a terme per fomentar les adopcions i acollides de gossos abandonats.
11. En cas que els membres de l’ADAS o el seu voluntariat treguin els gossos del recinte del centre de recollida, compliran en tot moment el que preveu l’Ordenança reguladora de la tinença, comerç i recollida d’animals domèstics de companyia de Solsona, especialment en tot allò que fa referència a la presència d’animals en espais públics. En aquests casos, serà responsabilitat de l’ADAS tot allò que s’esdevingui, els danys que puguin ocasionar a tercers o puguin patir els mateixos gossos.
12. L’ADAS es compromet a assistir a les sessions de comissió de seguiment del centre de recollida de gossos de Solsona.
Pel que fa a la gestió dels gats:
1. Seran a càrrec de l’Ajuntament les despeses de la implantació, el manteniment de l’entorn i l’accés de la colònia, l’alimentació dels gats de la colònia i l’esterilització dels animals.
2. L’ADAS tindrà cura del subministrament del menjar, de la captura i el trasllat dels gats al veterinari per practicar-los l’esterilització i de la coordinació del seguiment de totes les colònies en funcionament.
3. L’ADAS serà l’encarregada de gestionar les adopcions de gats de carrer, en cas que n’hi hagi, fent-se càrrec de totes les despeses que ocasioni l’adopció: xipatge, esterilització, vacunació i tests.
4. Amb caràcter trimestral, l’ADAS facilitarà a l’Ajuntament un informe que reflecteixi l’estat de les colònies: nombre de gats (mascles i femelles), individus esterilitzats...
5. L’Ajuntament facilitarà a l’ADAS un carnet per als voluntaris encarregats del manteniment de les colònies que els identifiqui com a persones autoritzades per fer-ho. Només les persones amb aquest carnet podran fer aquestes tasques de manteniment.
6. L’Ajuntament es compromet a fer difusió i pedagogia d’aquest projecte, tant per mitjà dels canals de comunicació habituals (premsa, ràdio, xarxes socials...) com a les reunions de barri.»
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut del conveni esmentat i autoritzar a l'alcaldessa per signar-lo.


	Expedient 1024/2022. Conveni de col·laboració amb el Consell Comarcal del Solsonès pel programa de ràdio "La Comarca"

	Favorable
	Tipus de votació: unanimitat

	Es dona compte del conveni de col·laboració amb el Consell Comarcal del Solsonès pel programa de ràdio "La Comarca", i que es transcriu tot seguit:
«Conveni de col·laboració entre l'Ajuntament de Solsona i el Consell Comarcal del Solsonès
Reunits
D’una banda, Judit Gisbert i Ester, alcaldessa de l’Ajuntament de Solsona, amb NIF P252700G i amb domicili al carrer del Castell, núm. 20.
I, de l’altra, Sara Alarcón i Postils, presidenta del Consell Comarcal del Solsonès, amb NIFP7500009A i amb domicili al carrer dels Dominics, núm. 14.
Ambdues parts es reconeixen mútuament, en la qualitat en què intervenen, la capacitat legal necessària per a l’atorgament d’aquest conveni i, a aquest efecte,
Exposen
I. Que l’Ajuntament de Solsona gestiona la ràdio municipal anomenada Solsona FM.
II. Que la ràdio municipal funciona des de l’any 2005 i, en absència de ràdio d’abast comarcal, és l’únic mitjà de comunicació públic que hi ha al Solsonès, amb voluntat de fer-se ressò de les informacions locals però també comarcals.
III. Que el Consell Comarcal del Solsonès és conscient de la funció pública comarcal que exerceix Solsona FM i té voluntat de regular les col·laboracions a través d’aquest conveni.
IV. Que ambdues parts creuen eficient aquesta col·laboració i volen reflectir-ho en aquest conveni.
I per tot això,
Acorden
Primer. Emetre a Solsona FM “La Comarca”, un programa temàtic de promoció del patrimoni cultural i les activitats culturals que es duen a terme al Solsonès. S’hi tractaran qüestions com el barroc, el món geganter, la literatura i música amb segell Solsonès, la parla dels diferents pobles de la comarca, les tradicions més nostrades com els pastorets, les caramelles, el carnaval o les fires, etc. Se n’emetran 10 edicions, amb una periodicitat mensual i d’una hora de durada.
Segon. L’Ajuntament de Solsona aportarà al programa les instal·lacions de la ràdio municipal per poder-lo dur a terme. El Consell Comarcal hi col·laborarà econòmicament per afrontar els costos derivats de la producció del programa, que ascendeixen a un total de 975 euros més IVA. Aquest import serà facturat al Consell Comarcal en data anterior a 31 de desembre de 2022.
Tercer. Caldrà fer constar en tots els programes que es compta amb la col·laboració de l’Institut d’Estudis Ilerdencs de la Diputació de Lleida.
Quart. Solsona FM, per la seva banda, emetrà gratuïtament les campanyes publicitàries del Consell Comarcal del Solsonès i reforçarà la difusió de les informacions del Consell Comarcal realitzades via xarxes socials.
Cinquè. Aquesta col·laboració no dona dret al Consell Comarcal a intervenir en els aspectes que facin referència a la programació d’aquest mitjà.
Sisè. El present conveni és vigent fins a 31 de desembre de 2022 i, en tot cas, fins a la finalització dels totes les edicions del programa previstes en aquest conveni.»
A proposta del regidor delegat de Comunicació i Noves tecnologies,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 1033/2022. Sàmara Natura, SCCL – utilització material

	Favorable
	Tipus de votació: unanimitat

	Vista la sol·licitud de Sàmara Natura, SCCL, en què demana poder utilitzar 25 cadires el dia 11 de juny, de les 16.00 a les 18.00 hores, al parc de la Mare de la Font, per poder dur a terme un taller inclusiu de natura amb els usuaris de l'Amisol;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


GOVERNACIÓ
	Expedient 967/2022. Ocupació de la via pública amb taules i cadires – Pl. Sant Joan, 14, baixos

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior a la plaça de Sant Joan amb la instal·lació de dues tarimes per salvar el desnivell que té la plaç, podent-les col·locar més amunt del lloc on actualment estan autoritzades, tot respectant el pas de vianants i de cotxes, i la col·locació de vuit taules i quatre cadires, cadascuna, i de para-sols;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb vuit taules i quatre cadires, cadascuna, amb els condicionants següents:
· Es podrà ocupar la plaça de Sant Joan amb la col·locació de tarimes que salvin el desnivell existent, però sempre deixant el pas necessari per a vehicles en tota l’amplada del carrer de la Regata, permetent l’accés als garatges existents i de manera que es pugui donar la volta amb un vehicle al monument de la font de Sant Joan.
· Les tarimes, de 4,00 x 4,50 metres, han de ser de fusta tractada, no poden anar ancorades al paviment i han de permetre el pas de l’aigua de pluja.
· Cal respectar el mobiliari urbà existent, les plantes i l’arbrat, protegint-los si és necessari.
· Les taules i cadires hauran de complir els criteris estètics assenyalats al POUM per al nucli antic, que assenyala que els materials autoritzables són la fusta, la lona de color cru i el vímet. No obstant això, també s’admeten cadires d’estructura d’alumini i seient i respatller de polipropilè imitant material natural i taules d’estructura d’alumini lacat i sobre en color marró. No es permet la instal·lació de mobiliari de publicitat. Tots els elements que pertanyin a una mateixa autorització i/o establiment estaran realitzats amb material del mateix color, disseny i textura.
· Els materials dels para-sols han de ser la roba o lona de color cru i l'estructura d'aquests d'alumini lacat i/o resines de colors admesos. La seva alçada ha d'oscil·lar entre els 2,20 i els 2,60 metres i no poden estar ancorats al paviment.
· A requeriment de l’Ajuntament, i sempre que concorrin raons d’interès públic (fires, Festa Major, etc.), el titular de la llicència queda obligat a retirar la terrassa i deixar l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents, al nucli antic, durant els mesos de juliol i agost, és de 26,20 €/mes; la resta de l’any és de 22,60 €/mes.


	Expedient 1013/2022. Ocupació de la via pública amb taules i cadires - ctra. de Manresa

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa a la carretera de Manresa, amb la col·locació de quatre taules i quatre cadires, cadascuna;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb quatre taules i quatre cadires, cadascuna, amb els condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), la titular de la llicència queda obligada a retirar la terrassa i deixar lliure l’espai públic ocupat.
· La titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 1035/2022. Ocupació de la via pública amb taules i cadires - av. del Cardenal Tarancón

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior a l'avinguda del Cardenal Tarancón, amb la col·locació de dues taules i tres cadires, cadascuna, i una taula doble amb cinc cadires, deixant 2 m d'espai entre taula i taula;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la instal·lació de la terrassa amb tres taules, adossades a la façana de l'establiment, dues taules amb tres cadires, cadascuna, i una taula doble amb quatre cadires, amb els condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents és de 22,60 €/mes.


	Expedient 846/2022. Casal Popular La Fura – ocupació espai públic i material

	Favorable
	Tipus de votació: unanimitat

	Vista la sol·licitud del Casal Popular La Fura, amb NIF núm. G25599721, en què, amb motiu del dia de l'alliberament LGTBIQ+, el cap de setmana 2 i 3 de juliol, el col·lectiu La Cugula vol dur a terme el dissabte dia 2 de juliol una manifestació/cercavila pel casc antic que acabarà a la plaça de Sant Pere on hi haurà dos concerts i demana poder utilitzar el material i els serveis que es detallen a continuació:
· permís per poder dur a terme la manifestació/cercavila el dia 2 de juliol, a les 18.00 hores, des del passeig de Sant Antoni M. Claret fins a la plaça de Sant Pere, passant pel carrer del Castell, plaça de Sant Joan, carrer de la Regata, carrer de Sant Llorenç, plaça de la Catedral, plaça de Palau, plaça Major, carrer de Llobera i plaça de Sant Pere
· que la plaça de Sant Pere estigui lliure de vehicles des de les 16.00 hores del dia 2 de juliol i fins al matí del dia 3 de juliol
· la instal·lació d'un sanitari Policlean, un escenari petit, vuit taules i 50 cadires a la plaça de Sant Pere
· una connexió al subministrament elèctric a la part de dalt de la plaça de Sant Pere
· poder acampar al Camp del Serra la nit del 2 al 3 de juliol;
Vist l'informe 203/2022 emès per la Policia Local i a proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar a la sol·licitant que:
1. S’autoritza la manifestació/cercavila el dia 2 de juliol, a les 18.00 hores, prèvia modificació del recorregut, ja que el mateix dia es duu a terme la Fira del Voluntariat a la plaça Major. S’haurà de fer arribar una nova proposta de recorregut i s’informa a la sol·licitant que, a part de comunicar-ho a l’Ajuntament, també s’ha comunicar al departament d’Interior a través dels Mossos d’Esquadra de l’ABP Solsonès.
2. Un cop consensuat amb el SAI, la zona d’acampada serà al solar que hi ha al darrera de la Sala Polivalent on també és col·locarà el Policlean. 
3. Es concedeix el material sol·licitant amb la condició que s’han de fer càrrec d’anar-lo a buscar i retornar-lo.


	Expedient 920/2022. Casal Popular La Fura – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per Lena Vila, representant del Casal Popular La Fura, amb NIF núm. G25599721, en què, amb motiu del dia de l'alliberament LGTBIQ+, el cap de setmana 2 i 3 de juliol, demana poder utilitzar l'equip de so i permís per a posar una food truck a la plaça de Sant Pere, que s'utilitzarà com a barra externa del local de la Fura, per no haver de fer barra dins del local;
A proposta de la regidora delegada de Governació i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, dipositant prèviament una fiança de 300,00 € per l'equip de so, que es retornarà un cop comprovat que l'equip de so està en bon estat. Pel que fa a la instal·lació d'una food truck a la plaça de Sant Pere es comunica a la sol·licitant que el titular de la food truck ha de demanar l'autorització per l'ocupació de la via pública.


	Expedient 1041/2022. 25è + 2 aniversari, dia 4 de juny de 2022

	Favorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça Major, 2, el dia 4 de juny, de les 21.00 a les 01.00 hores, per celebrar el 25è + 2 aniversari del bar Cantàbric;
Vist l'informe 246/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar al sol·licitant que l'autorització de l'actuació musical queda condicionada al fet que el concert a de finalitzar a les 23.30 hores, que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 4 de juny, i del compliment estricte dels horaris fixats i de les possibles incidències que es puguin produir. S'adverteix al sol·licitant que l'activitat no pot obstaculitzar l'accés dels veïns de la zona als seus habitatges. En cas que hi hagui queixes veïnals per l'incompliment d'aquestes mesures no s'autoritzarà la realització de nous concerts. 


	Expedient 1050/2022. Actuació musical en directe, 27 de maig de 2022

	Favorable
	Tipus de votació: unanimitat

	Vista la sol·licitud d’autorització per oferir un concert acústic (veu i guitarra) a la terrassa del bar situat al carrer de Sant Cristòfol, el dia 27 de maig, de les 20.00 a les 22.30 hores;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita i comunicar a la sol·licitant que l'autorització de l'actuació musical queda condicionada al fet que el concert s'ha de dur a terme de les 19.00 a les 21.00 hores, que el soroll que pugui ocasionar no pot superar els 70 decibels i a la situació sanitària del moment i a la normativa que hi pugui haver vigent el dia 27 de maig, i del compliment estricte dels horaris fixats i de les possibles incidències que es puguin produir. S'adverteix a la sol·licitant que no pot tallar ni obstaculitzar el trànsit de vehicles de la zona. En cas que hi hagi queixes veïnals per l'incompliment d'aquestes mesures no s'autoritzarà la realització de nous concerts.


	Expedient 1057/2022. Actuació musical en directe, 28 de maig de 2022

	Desfavorable
	Tipus de votació: unanimitat

	Vista la sol·licitud d’autorització per oferir un concert a la terrassa del bar situat a la plaça de Sant Roc el dia 28 de maig, de les 20.00 a les 21.30 hores; també demana poder tallar el trànsit de vehicles, per davant de la terrassa, mentre duri el concert així com l'escenari de la Fira;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que el dissabte 28 de maig hi ha funcions programades de tarda i de nit al Teatre Comarcal de Solsona, per tant, aquest dia no es pot concedir l’autorització per dur a terme el concert.


	Expedient 1043/2022. Instal·lació d'un circ, dies 26 i 27 de maig de 2022

	Favorable
	Tipus de votació: unanimitat

	Vista la sol·licitud d’autorització per instal·lar un circ familiar, sense animals, al Camp del Serra els dies 26 i 27 de maig;
Vist l'informe 248/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita, previ pagament de la taxa corresponent, i comunicar al sol·licitant que l’autorització de l'actuació queda condicionada a la situació sanitària del moment i a la normativa que hi pugui haver vigent els dies 26 i 27 de maig, i que el responsable de l'activitat ha de vetllar pel compliment de les ordenances municipals i de la neteja i del respecte de l'entorn. La taxa per la instal·lació d'un circ en terreny d'ús públic ascendeix a 3,00 €/ml/dia.


	Expedient 966/2022. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a sis vehicles;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 1055/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 873/2021. Devolució garantia urbanització Cabana del Silo – llicència obres construcció de dos habitatges aparellats, parcel·la 15 

	Favorable
	Tipus de votació: unanimitat

	En data 27 d’abril de 2022, registre d'entrada RC-977, Daniel Torres i Romero i M. Teresa Ciuró i Moreno, amb DNI núm. ***4557** i DNI núm. ***4735**, respectivament, sol·liciten la devolució de la garantia dipositada el dia 22 de juny de 2021 per garantir la part corresponent a les obres d'urbanització de la Cabana del Silo, de conformitat amb el que disposa l’article 40.2 del Decret 64/2014, per tal d’assegurar l’acabament de les obres d’urbanització de la llicència d’obres atorgada per acord de la Junta de Govern Local del dia 19 de juliol de 2021 per a la construcció de dos habitatges aparellats a la parcel·la 15 de la urbanització de la Cabana del Silo, (exp. Mj2021/8).
Vist l’informe tècnic de comprovació de les obres d’urbanització de la Cabana del Silo, concretament l’estat del vial i vorera en la façana de la parcel·la 15 on s’estan construint els habitatges a la urbanització de la Cabana del Silo, es confirma la finalització de les obres en aquest tram excepte vicis ocults, l’existència de vorera, de l’asfalt del vial, de la il·luminació general, de l’arbrat i del pas subterrani dels serveis essencials (vist amb les arquetes);
A proposta dels regidors delegats d'Hisenda i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda  procedir al retorn de l’aval per un import de 11.892,56 € dipositat de forma prèvia a la concessió de la llicència d’obres per a la construcció de dos habitatges aparellats a la parcel·la 15 de la urbanització de la Cabana del Silo.


	Expedient 1039/2022. Aprovació dels padrons fiscals corresponents al 1r trimestre de 2022 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del primer trimestre de l’any 2022;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents:
1. Aprovar els padrons fiscals corresponents al primer trimestre de l’any 2022 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 31 de maig de 2022 a l’1 d’agost de 2022, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MERCAT
	Expedient 1004/2022. Parada provisional al mercat setmanal de Solsona de venda no sedentària

	Favorable
	Tipus de votació: unanimitat

	Vist que s’ha presentat una instància (registre número 2022-E-RC-1162), en què es demana un lloc al mercat setmanal del divendres, des del mes de juny fins al mes de novembre de 2022, per poder vendre fruita i verdura ecològica de temporada;
Vist que l’any 2019, 2020 i 2021 la Junta de Govern Local en sessions celebrades el 13 de maig de 2019, el 18 d’agost de 2020 i el 28 de juny de 2021, respectivament, li va atorgar els permisos corresponents i no han canviat les circumstàncies de la seva parada;
Vist que el tècnic de l’àrea de Comerç, d'acord amb l’actual distribució del mercat, considera tècnicament viable encabir la parada dins de l’espai que ocupa el mercat a la zona del passeig de Sant Antoni M. Claret – plaça del Camp;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Autoritzar Oriol Blanco Viñalonga a posar una parada al mercat de divendres fins el mes de novembre de 2022.
Segon. Comunicar aquesta decisió a l’interessat.


PERSONAL
	Expedient 1472/2021. Sentència núm. 111/2022 del Jutjat Contenciós Administratiu núm. 1 de Lleida – Procediment abreujat 442/2021-F 

	Favorable
	Tipus de votació: unanimitat

	Vista la sentència núm. 111/2022 del Jutjat Contenciós Administratiu núm. 1 de Lleida per la qual es resol el Procediment abreujat 443/2021-F, que s’interposà contra l'Ajuntament de Solsona, per la resolució d’Alcaldia 253/2021, d'11 d'agost, i per la qual s'estima parcialment el recurs contenciós administratiu interposat, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda interposar recurs d'apel·lació en el Procediment abreujat 443/2021-.. 


	Expedient 899/2022. Pràctiques curriculars per a l'obtenció del títol de Grau en Economia 

	Favorable
	Tipus de votació: unanimitat

	Vista la sol·licitud per poder fer entre 300 i 450 hores de pràctiques curriculars a l'Ajuntament de Solsona per a l'obtenció del títol de Grau en Economia que està cursant a la Universitat de Barcelona, durant l’estiu del 2022;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda estimar la sol·licitud, prèvia formalització del conveni corresponent amb la Universitat de Barcelona i sense retribució. Cal que la sol·licitant concreti el nombre d’hores que sol·licita fer, el període de realització de les pràctiques i l’horari, que s’ha d’ajustar de dilluns a divendres de 8.00 a 15.00 hores. Les pràctiques es faran a l’àrea de Tresoreria i Intervenció de l’Ajuntament de Solsona.


	Expedient 1011/2022. Permís per formació

	Favorable
	Tipus de votació: unanimitat

	Vista la sol·licitud d’una treballadora municipal de permís per formació per assistir al curs "L'Àlbum il·lustrat, llavor de futurs lectors", organitzat per la Biblioteca Margarida de Montferrat de Balaguer, que s'impartirà en modalitat presencial el dia 15 de juny de 2022, de les 10.00 a les 14.00 hores, amb un total de 4 hores;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora té autoritzades fins el dia d'avui un total de 17 hores de formació coincidents amb la jornada de treball;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


	Expedient 1025/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir al curs "L'Àlbum il·lustrat, llavor de futurs lectors", organitzat per la Biblioteca Margarida de Montferrat de Balaguer, que s'impartirà en modalitat presencial el dia 15 de juny de 2022, de les 10.00 a les 14.00 hores, amb un total de 4 hores;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora té autoritzades fins el dia d'avui un total de 37 hores de formació coincidents amb la jornada de treball;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments que es facin amb motiu del curs tal i com estableix l'article 28.2 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


SALUT
	Expedient 1029/2022. Adhesió campanya "Fes un Gest per l'ELA"

	Favorable
	Tipus de votació: unanimitat

	Vista la sol·licitud presentada i subscrita per Miquel Valls i Colom, president de la Fundació Catalana d'Esclerosi Lateral Amiotròfica Miquel Valls, en què exposa que el dia 21 de juny és el Dia Mundial de l'Esclerosi Lateral Amiotròfica (ELA) i demana que l'Ajuntament s'hi adhereixi i s'il·lumini de color verd la façana de l'Ajuntament o un edifici emblemàtic de la ciutat; també demana que aquell dia l'alcaldessa, els regidors i els treballadors del consistori que ho desitgin, pengin una fotografia fent el "Gest per l'ELA" a les seves xarxes socials, amb l'etiqueta #fesungestperlELA, així com en els canals de comunicació del municipi;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda adherir-se a la campanya i il·luminar de color verd l'edifici de la casa Consistorial el dia 21 de juny.


SUBVENCIONS
	Expedient 1056/2022. Subvenció Agència Catalana de l'Aigua – Millora del control dels cabals subministrats en alta mitjançant la instal·lació de comptadors i telecontrol 

	Favorable
	Tipus de votació: unanimitat

	Al DOGC núm. 8633, de 24 de març de 2022, es va publicar la Resolució ACC/3979/2021, de 21 de desembre, per la qual es feia pública la convocatòria per a la concessió de subvencions, en règim de concurrència competitiva, adreçades als ens locals per a la realització d'inversions per a la millora del control dels cabals subministrats en alta mitjançant la instal·lació de comptadors.
Vistes les bases aprovades per la Resolució TES/2922/2020, de 17 de desembre, i publicades al DOGC núm. 8275, de 19 de novembre de 2020;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda acollir-se a la convocatòria més amunt esmentada i sol·licitar un ajut per a la "Millora del control dels cabals subministrats en alta mitjançant la instal·lació de comptadors i telecontrol".


URBANISME
	Expedient 382/2022. Llicència urbanística – adequació interior d'un local destinat a la pràctica esportiva de gimnàstica de trampolí, pol. Ind. Els Ametllers

	Favorable
	Tipus de votació: unanimitat

	Vista la sol·licitud de llicència d'obres per a l'adequació interior d'un local destinat a la pràctica esportiva de gimnàstica de trampolí situat al polígon industrial Els Ametllers, (exp. Mn2022/100);
Vist l'informe emès pels Serveis Tècnics Municipals de 28 de gener de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicencia sol·licitada condicionada al compliment de les condicions imposades a l’informe de prevenció d’incendis, referència 23/2022/000032, que diu el següent:
"Els recorreguts d'evacuació des de la planta primera fins a sortida de planta (Espai Exterior Segur) son superiors a 25 metres, ja que l'accés a la escala des de la planta primera no es pot considerar sortida de planta d'acord a la SP 134: caldrà compartimentar aquesta escala, (tancar-la amb una porta EI), per poder assimilar-se a una sortida de planta.
El titular és responsable d’executar i mantenir les mesures de seguretat anteriors i les previstes a la documentació tècnica, establertes per la reglamentació d’aplicació, no essent necessari sol·licitar un nou control preventiu d’aquestes mesures.
Caldrà realitzar l’acte de comprovació segons s’estableixi a la Llei 3/2010.
Totes les mesures anteriors es contemplaran, justificaran i certificaran en el certificat final d’obra, o en el certificat tècnic d'adequació de les mesures de prevenció i seguretat en matèria d'incendis, i en la documentació tècnica que els acompanyi. Aquest fet es comprovarà en el moment de l’acte de comprovació.
En el moment de l'acte de comprovació caldrà disposar de la documentació justificativa de la resistència al foc dels elements estructurals i de compartimentació de l'edifici mitjançant certificat del fabricant dels elements prefabricats, certificat d’instal·lació o d’aplicació de productes de protecció d’acord amb la instrucció tècnica complementària SP 136 i/o certificat basat en una justificació tècnica que doni compliment als annexos del CTE DB SI, segons s’escaigui."
2. Una vegada finalitzades les obres caldrà aportar la documentació requerida, plànols as-build i certificat final d’obra.
3. Caldrà aportar també el certificat normalitzat conforme a la Llei 18/2020 de facilitació de l’activitat econòmica (fent relació a l’expedient d’activitats 363/2022).
4. Sense perjudici del compliment de la normativa de seguretat i salut laboral, i amb les prescripcions addicionals que s’indiquen a continuació:
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 569/2022. Llicència urbanística – Instal·lació d'un sistema de captació d'energia solar fotovoltaica d’autoconsum en una instal·lació residencial, c/ de Sant Agustí

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació residencial situada al carrer de Sant Agustí,  (ref. cadastral 7006901CG7570N) (exp. Mn2022/101);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial, sotmetent-la a l’adopció de la condició següent:
· Abans d'iniciar els treballs d'instal·lació caldrà presentar, en cas de tractar-se d'un edifici plurifamiliar, autorització de la comunitat de propietaris.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’ordenança, concretament una vegada finalitzada la instal·lació s’haurà de:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 571/2022. Llicència urbanística – Instal·lació d'un sistema de captació d'energia solar fotovoltaica d’autoconsum en una instal·lació en sol urbà industrial, ctra. de Berga

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà industrial situada a la carretera de Berga (ref. cadastral 8701302CG7580S0000FT) (exp. Mn2022/102);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà industrial, sotmetent-la a l’adopció de la condició següent:
· Abans d'iniciar els treballs d'instal·lació caldrà garantir que la coberta no és de fibrociment amb presència d'amiant, en cas contrari no es poden iniciar els treballs.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’ordenança, concretament una vegada finalitzada la instal·lació s’haurà de:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 334/2022. Llicència urbanística – adequació i canvi d’ús d'un espai per crear‐hi dos habitatges en un edifici plurifamiliar, c/ de Llobera

	Favorable
	Tipus de votació: unanimitat

	Vista la sol·licitud de llicència d'obres per adequar i canviar d’ús un espai de la planta tercera d'un edifici plurifamiliar, per crear-hi dos habitatges, situat al carrer de Llobera (ref. cadastral 7303225CG7570S0005DY) (Mj2022/5);
Vist l'informe emès pels Serveis Tècnics Municipals de 23 de Maig 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar identificació del contractista encarregat de l’execució de l’obra.
· Cal tenir present els articles 10 i 11 del PEPNAS, on s'estableis que abans d’iniciar les obres és concertarà una visita amb l’arqueòleg municipal a l’immoble per tal de posar en valor aquells elements de patrimoni històric que puguin aparèixer i en redacti un informe.
· En relació a l’apartat C. de l’article 48.5 del PEPNAS, les característiques de la fusteria que es renovi han de complir:
C. fusteria i persianes :
· Tota la fusteria exterior dels edificis serà de fusta o alumini lacat, dels colors admesos a la carta cromàtica.
· A les plantes pis, les obertures sols podran tancar-se amb porticons o persianes de llibret, dels colors admesos per la carta cromàtica.
· Sols s’admeten les persianes enrotllables pel tancament de les plantes baixes, i aniran lacades dels colors admesos per la carta cromàtica.
· L’alçada dels portals no serà inferior a la seva amplada.
· La cara exterior de portes i finestres ha de situar-se 20 cm per dins del pla exterior de la façana.
· La fusteria de finestres i balcons podrà contenir barretes emmarcant vidres, en els quals la seva alçada sigui entre 1 i 1,25 la seva amplada, excepte els 50 cm inferiors, que seran de fusta sense vidre.
· En base al decret 141/2012/CTE-LOE. Habitabilitat cal justificar que la mitjana de l’alçada interior de les habitacions és de 2,40m.
· Segons l’article 49.2 del PEPNAS, instal·lacions en les edificacions, i en relació als apartats c., e. i f., tots els serveis, inclosos els muntants de cada edifici o habitatge, han d’anar soterrats o encastats, i els armaris de connexions aniran encastats a les façanes dels edificis i pintats del seu mateix color; els extractors i les sortides de fums de cuines i calderes, han de ventilar a través de xemeneies, directament per sobre de la teulada, restant expressament prohibits deflectors a les façanes. Atenent el criteri anterior, tampoc s’admet a les façanes la col·locació de calderes o altres aparells d’instal·lacions de l’edifici.
· Abans de l'inici de l'obra cal incorporar a l'expedient: document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis que provisionalment s'hagin de retirar; identificació de l'empresa que realitzarà les obres (article 10 del Pla especial de protecció del nucli antic, PEPNAS).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
· No ha estat satisfet l'import de la placa d'obres, per tant abans de l’inici de les obres també cal recollir la placa d'obres de les oficines tècniques municipals previ pagament de 8,00 €.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

